**ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ**

**«Հայաստանի Հանրապետության Կոտայքի մարզի Բյուրեղավան համայնքը (Բյուրեղավան քաղաքը, Ջրաբեր և Նուռնուս բնակավայրերը) ներառող միկրոռեգիոնալ մակարդակի Կոտայք-3 համակցված տարածական պլանավորման փաստաթղթի նախագիծը` գլխավոր հատակագծի և գոտևորման մասերով, հաստատելու մասին» Բյուրեղավան համայնքի ավագանու որոշման նախագծի վերաբերյալ**

«Հայաստանի Հանրապետության Կոտայքի մարզի Բյուրեղավան համայնքը (Բյուրեղավան քաղաքը, Ջրաբեր և Նուռնուս բնակավայրերը) ներառող միկրոռեգիոնալ մակարդակի Կոտայք-3 համակցված տարածական պլանավորման փաստաթղթի նախագիծը` գլխավոր հատակագծի և գոտևորման մասերով, հաստատելու մասին» Բյուրեղավան համայնքի ավագանու որոշման նախագծի վերաբերյալ հայտնում ենք հետևյալը. Նախագծի 1-ին կետով հաստատվող հավելվածով (այսուհետ՝ Հավելված) նախատեսվում է տարածական պլանավորման փաստաթղթի նախագիծը՝ գլխավոր հատակագիծը և գոտևորման մասերը, միևնույն ժամանակ Հավելվածով հաստատվող քարտեզները նույն Հավելվածում ներկայացվում են առանձին համարակալված հավելվածների ձևով, այլ կերպ ասած մեկ հավելվածում նախատեսվում է ներառել մի քանի այլ հավելվածեր: Նշվածի համատեքստում հարկ է նկատի ունենալ «Նորմատիվ իրավական ակտերի» մասին օրենքի 13-րդ հոդվածի 9-րդ մասի պահանջը համաձայն որի՝ *Նորմատիվ իրավական ակտով հաստատվող կանոնները, կանոնադրությունները, կարգերը, ցանկերը, աղյուսակները և այլն ամրագրվում են (կամ ձևակերպվում են) նորմատիվ իրավական ակտի անբաժանելի մաս համարվող հավելվածների ձևով: Հավելվածներն առանց տվյալ նորմատիվ իրավական ակտի իրավաբանական ուժ չունեն:* ***Նորմատիվ իրավական ակտի համապատասխան մասերը հղում են պարունակում այդ հավելվածներին:*** Վերոգրյալի հաշվառմամբ գտնում ենք, որ Հավելվածով նախատեսվող քարտեզները միևնույն Հավելվածում չեն կարող ներկայացվել առանձին հավելվածների ձևով, ուստի Նախագծով առաջարկվող կարգավորումները վերանայման կարիք ունեն:

**Իրավական ակտերի փորձաքննության**

**գործակալության պետ`**



**ԷՄԻԼ ՄԱՐԳԱՐՅԱՆ**